Document ID: 31999R0999

Ir-Regolament tal-Kummissjoni (KE) Nru 999/1999
tal-11 ta’ Mejju 1999
li jemenda r-Regolament (KE) Nru 293/98 rigward l-fatt operattiv li japplika għall-ispejjeż tat-trasport għall-frott u l-ħxejjex ta’ l-ikel mqassma b’xejn wara li jiġu rtirati mis-suq
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2799/98 tal-15 ta’ Diċembru 1998 li jistabbilixxi l-arranġamenti agrimonetarji għall-Euro [1], u b’mod partikolari l-Artikolu 3(2) tiegħu,
(1) Billi r-Regolament tal-Kummissjoni (KE) Nru 293/98 [2], kif l-aħħar emendat bir-Regolament (KE) Nru 519/1999 [3], jistabbilixxi l-avvenimenti operattivi li japplikaw fis-settur tal-frott u l-ħxejjex ta’ l-ikel u fis-settur tal-prodotti pproċessati mill-frott u mill-ħxejjex ta’ l-ikel;
(2) Billi l-Artikolu 15 tar-Regolament (KE) Nru 659/97 tas-16 ta’ April 1997 u l-Anness V ma’ dan ir-Regolament li jistabbilixxi regoli ddettaljati sabiex jiġi applikat ir-Regolament tal-Kunsill (KE) Nru 2200/96 rigward l-arranġamenti ta’ l-intervent fis-settur tal-frott u tal-ħxejjex ta’ l-ikel [4], kif l-aħħar emendat bir-Regolament (KE) Nru 729/1999 [5], jistabilixxu l-għajnuna għall-ispiża tat-trasport tal-prodotti mqassma b’xejn wara li jkunu ġew irtirati mis-suq; billi l-esperjenza turi illi dan it-trasport jiġi spiss imwettaq fl-Istati Membri rilevanti li ma adottawx l-Euro, mill-organizzazzjonijiet produtturi illi rtiraw il-prodotti fil-kwistjoni; billi t-trasport u l-irtirar assoċjat huma spiss ħafna simultanji jew jiġru l-aktar fi spazju ta’ ftit jiem minn xulxin; billi, għalhekk, bil-ħsieb tas-simplifikazzjoni ta’ l-amministrazzjoni,għandha tiġi applikata rata waħda tal-kambju għal dawn iż-żewġ ħidmiet skond l-Artikolu 3(2) tar-Regolament (KE) Nru 2799/98 u permezz ta’ deroga mill-Artikolu 4(2) tar-Regolament tal-Kummissjoni (KE) Nru 2808/98 tat-22 ta’ Diċembru 1998 li jistabbilixxi regoli ddettaljati sabiex tiġi applikata s-sistema agrimonetarja għall-Euro fil-biedja [6];
(3) Billi l-miżuri pprovvduti f’dan ir-Regolament huma skond l-opinjoni tal-Kumitat tal-Ġestjoni tal-Frott u l-Ħxejjex ta’ l-Ikel Friski,
ADOTTAT DAN IR-REGOLAMENT:
Artikolu 1
L-Artikolu 3(2) tar-Regolament (KE) Nru 293/98 jiġi mibdul b’li ġej:
"2. Ir-rata tal-kambju li tapplika għall-ammonti ta’ rata uniformi msemmija fl-Artikolu 15(1) tar-Regolament (KE) Nru 659/97 u ffissata fil-punt 1 ta’ l-Anness V ma’ dan ir-Regolament għandha tkun ir-rata agrikola tal-kambju kif stabbilita skond il-paragafu 1 ta’ dan l-Artikolu."
Artikolu 2
Dan ir-Regolament għandu jidħol fis-seħħ fl-1 ta’ Ġunju 1999.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta’ Mejju 1999.

Labels: 8
3
17
6